Пошто је Француска потпомогла Сардинији у рату против Аустрије, дошло је до договора у Торину, који је склопљен је 24. марта 1860. између Француске и краљевине Сардиније. Француска је тада захтевала анексију округа Ница. На крају је дошло до референдума, који је одржан 15. и 16. априла 1860. који је резултирао анексијом (833 гласова за и 54 против). Референдум је од многих грађана проглашен лажним и неважећим. Један од противника истог био је и чувени италијнаски генерал Ђузепе Гарибалди. Округ Ница је потом припојен Француској, а Наполеон III је платио 4 милиона франака као компензацију принцу Монака, који се одрекао својих права 2. фебруара 1861.